પ્રમુખના ટેકેદારો હવે કહી રહ્યા છે કે દેશમાં સુધારાઓની જરૂર છે. દેશના કાયદા અને બંધારણમાં સુધારા કરવા પડશે જેથી રાજકીય અસ્થિરતા દૂર કરી શકાય તેવું બહાનું આગળ ધરવામાં આવ્યું છે. તેનું કારણ એ છે કે થોડા મહિના પહેલાં જ પ્રમુખ અબ્દુલ્લા યામીનની સરકાર લઘુમતીમાં આવી ગઈ છે. 2013ની ચૂંટણીમાં જીત મળી, પણ પછી તેમના પક્ષમાં આતંરિક અસંતોષ હતો. થોડા મહિના પહેલાં તેમના પક્ષના 12 સભ્યોએ બળવો કર્યો. તેના કારણે સરકાર લઘુમતમાં આવી ગઈ છે. આ 12 સભ્યો સાથે વિપક્ષ બહુમતીમાં આવી ગયો છે. સંસદમાં જો અવિશ્વાસની દરખાસ્ત લાવવા દેવામાં આવે તો સત્તા જતી રહે.